
	[bookmark: nev]FUTAKI EDIT
futakiedit79@gmail.com
Óvodapedagógia
BA, 4. félév
Gál Ferenc Egyetem
Pedagógiai Kar
	
[bookmark: _GoBack]






Témavezető:
	Szabóné Dr. Balogh Ágota
főiskolai docens, GFE PK




Internet az óvodákban a világjárvány előtt, alatt és után

Futaki Edit: Az internet az óvodákban a világjárvány előtt és után.
Felkészítő: Szabóné Dr. Balogh Ágota Márta
Az óvodapedagógusok kapcsolata az internettel és az információs kommunikációs technológiai eszközökkel a Covid-világjárvány hatására jelentősen megváltozott. A világjárvány egy olyan helyzetet teremtett a számukra, amelyben egy új oldalukat kellett megmutatniuk a gyerekek és a szülők számára is. Egyik napról a másikra ismeretlen feladattal álltak szembe, online térben kellett egy óvodát, egy vagy több óvodai csoportot koordinálni. Ilyen szituációval eddig ebben a formában soha nem találkoztak, hiszen az óvodai nevelés formája a jelenlét.
Dolgozatom első részében a fellelt szakmai irodalom segítségével azt ismertetem, hogy Magyarországon milyen formában milyen kezdeményezéseken keresztül jutott el az internet és az informatikai kommunikációs technológiai eszközök az óvodákba. Bemutatom a kezdeményezéseket, a programokat a módszertani ajánlásokat. Megismertetem azt is, hogy az óvodai nevelésben milyen szerepe lehet az internetnek, hogyan lehet felhasználni. A dolgozatom másik felében a magam által készített online kérdőív eredményeit ismertetem, amelyet pedagógusok körében terjesztettem. Az űrlapot 245 óvodapedagógus töltötte ki, értékelhetőnek 239 válasz számított. A vizsgálatom célja az volt, hogy megismerjem azt, hogy a járvány időszakában hogyan alkalmazkodtak a pedagógusok a kialakult helyzethez, milyen tudással, lehetőséggel rendelkeztek. Kérdéseket tettem fel az eszközellátásról, vizsgáltam azt, hogy a gyerekekkel hogyan tudtak kapcsolatot teremteni az online térben. A felvetett kérdéseim az elemzés során be is bizonyosodtak miszerint ma Magyarországon minden óvodai intézmény rendelkezik interneteléréssel, és bár az óvodai nevelés során a személyes kapcsolat nagyon fontos, ebben a közegben sem lehet internet nélkül boldogulni. 



